Tíðin æði rysjótt á Færeyjamiðum að undanförnu . „ Við erum á leiðinni austur fyrir Akraberg , syðsta odda Færeyja , og gerum ráð fyrir að liggja þar í vari til fyrramáls , “ segir Tómas Kárason skipstjóri á Beiti NK á vef Síldarvinnslunnar . „ Kolmunnaveiðin að undanförnu telst vera ágætis kropp , við höfum gjarnan verið að fá um 400 tonn á sólarhring en fengum reyndar 550 tonn í tveimur holum í gær . Það eru núna komin 1650 tonn um borð hjá okkur , “ segir Tómas að lokum . Börkur NK er einnig á kolmunnaveiðum við Færeyjar en hann landaði tæplega 2100 tonnum í Neskaupstað sl. mánudag og Bjarni Ólafsson landaði þar tæplega 1600 tonnum sl. miðvikudag